
OBAVIJEST O RAZREDBENOM POSTUPKU I UPISU U
PRVU GODINU DIPLOMSKIH SVEUČILIŠNIH STUDIJA FILOZOFSKOG FAKULTETA SVEUČILIŠTA U MOSTARU
U AKADEMSKOJ 2026./2027. GODINI

Filozofski fakultet Sveučilišta u Mostaru vrši upis studenata na diplomske sveučilišne studije u ak. 2026./2027. godini. Diplomski studij traje dvije (2) godine (četiri /4/ semestra, 120 ECTS bodova), a po njegovu se završetku stječe zvanje magistar/magistra struke.
[bookmark: _GoBack]Diplomski studij Odnosi s javnošću pored redovitog i izvanrednog studija izvodit će se i kao studij na daljinu (više informacija o studijima na daljinu na mrežnim stranicama https://ff.sum.ba/hr i https://upisi.ff.sum.ba/).

PRIJAVA

Prijave za upis u prvu godinu diplomskih sveučilišnih studija primaju se do 30. rujna 2026. godine. Pravo prijave na razredbeni postupak ima pristupnik koji je završio odgovarajući preddiplomski studij i stekao zvanje prvostupnika/prvostupnice s ostvarenih 180 ECTS bodova. Razredbeni postupak obuhvaća vrednovanje uspjeha iz svih predmeta odgovarajućega preddiplomskog studija.
Pristupnik koji je završio preddiplomski studij do zaključenja natječaja s prosjekom uspjeha najmanje 4,0 ostvaruje pravo na sudjelovanje u natječaju za razredbeni postupak za upis u statusu redovitog studenta uz potporu ministarstva. 


Prijava se može dostaviti:

1. osobno u Studentsku službu (ured broj 10) svakim radnim danom od 10 do 12 sati ili
2. na e-adresu: studentska.referada@ff.sum.ba





U svrhu prijave za razredbeni postupak, pristupnik treba dostaviti u originalu ili ovjerenoj preslici:

· prijavu za upis (preuzeti ovdje)	Comment by Korisnik: Umetnuti prijavu
· izvadak iz matične knjige rođenih;
· diplomu (ili potvrdnicu) o završenom odgovarajućem preddiplomskom studiju; pristupnik koji je stekao diplomu preddiplomskog studija na drugoj visokoškolskoj ustanovi u Bosni i Hercegovini ili inozemstvu podnosi zahtjev za priznavanje obrazovne isprave u svrhu nastavka obrazovanja (više na mrežnoj stranici https://ff.sum.ba/priznavanje-obrazovnih-isprava-razdoblja-studija-i-polozenih-predmeta-2/);
· dodatak diplomi (Diploma Supplement);
· prijepis ocjena;
· dokaz o uplati troškova razredbenoga postupka u iznosu od 50,00 KM na žiroračun Filozofskog fakulteta 3381302271315826 kod UniCredit Bank d. d. Mostar.


Svi pristupnici koji se prijave na natječaj podliježu razredbenom postupku kojim se obavlja izbor pristupnika.

UPISNE KVOTE ZA  AKADEMSKU 2026./2027. GODINU

UPIS

Upis na studije obavlja se prema rezultatima postignutim na razredbenome postupku od 1. do 16. listopada 2026. u vremenu od 10 do 12 sati. Pristupnik koji ne izvrši upis u tome razdoblju, gubi pravo upisa.

Prilikom upisa potrebno je priložiti:
1. upisni materijal;
2. fotografiju (format 4 x 6);
3. originalne dokumente (ako nisu priloženi na prijavi za razredbeni postupak);
4. potvrdu o prebivalištu ili boravištu;
5. potvrdu o prijavljenom boravku za strane državljane (ishoditi u Službi za poslove sa strancima, adresa: Kneza Višeslava b. b., 88000 Mostar /zgrada Orca/);
6. rješenje ustrojbene jedinice o priznavanju obrazovne isprave stečene na drugoj visokoškolskoj ustanovi u BiH ili inozemstvu;
7. dokaz o uplaćenoj školarini na žiroračun 3381302247050791 kod UniCredit Bank d. d. Mostar (naputak za popunjavanje uplatnice);	Comment by Korisnik: Ovdje ubaciti primjer popunjene uplatnice
8. dokaz o uplati od 10,00 KM na žiroračun Sveučilišta u Mostaru 3381302231566875 kod UniCredit Bank d. d. Mostar, s naznakom za Studentski zbor.
9. Privolu za korištenje osobnih podataka.


NAČIN STUDIRANJA I VISINA ŠKOLARINE
· Redoviti  studij uz potporu ministarstva: Visina upisnine za jedan semestar je 200,00 KM, odnosno 400,00 KM za akademsku godinu.
· Redoviti studij uz plaćanje: Visina školarine za jedan semestar iznosi 750,00 KM, odnosno 1.500,00 KM za akademsku godinu; na studiju Logopedije 1.000,00 KM za jedan semestar, odnosno 2.000,00 KM za akademsku godinu;
· Izvanredni studij:  Visina školarine za jedan semestar iznosi 750,00 KM, odnosno 1.500,00 KM za akademsku godinu.
· Studij na daljinu: Visina školarine za jedan semestar iznosi 1.000,00 KM, odnosno 2.000,00 KM za akademsku godinu.

Napomena: Ako se jedan od dvopredmetnih studija upisuje redovito, a drugi redovito uz plaćanje, tada je visina školarine za jedan semestar 475,00 KM, odnosno 950,00 KM za akademsku godinu (200,00 KM za redoviti studij i 750,00 KM za redoviti studij uz plaćanje).


Informacije o upisu mogu se dobiti na telefonski broj 036/355-404 i 036/355-504 ili na e-adresu studentska.referada@ff.sum.ba	
																

